
Rubikkocka kirakó robot



Dolgozat témája egy célorientált robot mely képes autonóm módon kirakni a szabványos 3x3x3 –as Rubik kockát.
2012 tavaszán született meg az ötlet, ekkor kezdődött meg a konzultáció Major László tanár úrral s ő késséggel segített, mind a mechanikához a szükséges anyagok mind elméleti támogatás terén.
A robotot valójában egy szervomotorokkal működtetett manipulátor, amelynek vezérlése egy számítógép és egy PIC mikrokontroller összehangolt működésével történik. Számítógép feladatai közé tartozik a kocka színeinek felvétele (szoftveres képelemzés), ezt elősegíti egy Microsoft HD web kamera, melynek képét egy saját készítésű program elemezi. A szoftver előállítja a szükséges algoritmusokat, jelenleg az „amatőr” kirakási algoritmusokat használja néhány „profi” algoritmussal kiegészítve. Napjainkban konzultációk folynak egy a kocka kirakásában magas szintet képviselő egyetemi hallgatóval egy új, algoritmus programozására. Az új algoritmussal a kirakási idő illetve forgatási szám remélhetőleg jelentősen lecsökken.
A PIC mikrokontroller állítja elő a szervo motorok működéséhez szükséges PWM jelet, továbbá kommunikál a számítógéppel USB porton keresztül, megkapva az egyes forgatási parancsokat, ezeket végre hajtja majd jelzést küld a számítógép számára, hogy végzett. A forgatásokat szervo hajtások végzik, melyek képesek kellő erővel megszorítani a kockát illetve 180 fokban elfordítani az egyes oldalait.
Elméleti illetve háromdimenziós tervezést követően elkészültek a robot elemei. A megmunkálás precíziós felső megmunkáló gépen történt. Jelenlegi egy állandó pofás verzió, mely segítségével pontos illesztés és ez által pontos forgatások érhetőek el. A mechanikai megvalósításban Takács Károly segédkezett, aki CNC forgácsolóként el tudta készíteni a karokhoz szükséges egyes elemeket.
A robot jelenleg egy tetszőlegesen kevert kockát 75 - 150 forgatással 2 - 6 perc alatt rak ki. Működési idejét az alkalmazott szervo hajtások alapvetően befolyásolják.



